РЕПУБЛИКА СРБИЈА

ОПШТИНА ПРИЈЕПОЉЕ

Број: 403-2091/16

Датум: 24.12.2016. године

На основу члана 7.-18. Одлуке о начину финансирања пројеката невладиних организација из буџета („Сл. гласник општине Пријепоље“, бр. 7/2010), а у вези саОдлуком о буџету општине Пријепоље за 2016. годину („Сл. гласник општине Пријепоље“ бр. 17/2015)и Одлуке о измени Одлуке о буџету општине Пријепоље за 2016. годину број 400-11/16-1 од 24.12.2016. године , расписује се :

**ЈАВНИ КОНКУРС ЗА ФИНАНСИРАЊЕ ПРОЈЕКАТА НЕВЛАДИНИХ, НЕПРОФИТНИХ И НЕПОЛИТИЧКИХ**

**ОРГАНИЗАЦИЈА КОЈЕ ПРУЖАЈУ УСЛУГЕ НАРОДНЕ КУХИЊЕ ИЗ БУЏЕТА ОПШТИНЕ ПРИЈЕПОЉЕ ЗА 2016. ГОДИНУ**

Средства за финансирање пројеката невладиних,непрофитних и неполитичких организација у износу од 1.000.000,00 динара опредељена су

Одлуком о измени Одлуке о буџету општине Пријепоље за 2016. годину број 400-11/16-1 од 24.12.2016. године , на редном броју 49, економска класификација 481 000 , функција 130 .

Средства су намењена за реализацију пројеката невладиних, непрофитних и неполитичких организација и то :

**за финансирање пројеката организација које пружају услуге народне кухиње у укупном износу од 1.000.000,00 динара ;**

Право учешћа имају невладине, непрофитне и неполитичке организације које су регистроване на територији општине Пријепоље, пројекат реализују на територији општине Пријепоље, односно имају седиште или огранак или делују на подручју општине Пријепоље као општинске, међуопштинске или републичке организације.

Општина Пријепоље неће финансирати:

* појединце за учешће на конференцијама, путовања, студирање и сличне активности,
* политичке организације и њихове активности,
* владине организације или институције ,
* активности које заговарају нетолерантност и насиље .

Организација може учествовати са више пројеката, а средства из буџета општине Пријепоље се могу доделити за финансирање само једног пројекта.

Износ тражених средстава за финансирање пројеката организација које пружају услуге народне кухиње не може бити већи од 1.000.000,00 динара.

Организација је дужна да обезбеди сопствено новчано учешће, најмање у висини од 10% од укупне вредности пројекта.

Пројекат се мора реализовати на територији општине Пријепоље најкасније до 31. децембра 2016. године.

Учесник конкурса је дужан да достави:

* попуњен пријавни образац,
* попуњен образац описа пројекта,
* попуњен образац буџета пројекта,
* биографије координатора пројeкта и кључних стручњака укључених у рад на пројекту,
* фотокопију решења о упису организације у одговарајући регистар,
* фотокопију оснивачког акта (Статут),
* фотокопију финансијског извештаја достављеног надлежним државним органима за претходну годину,
* писмену изјаву о обезбеђивању сопственог новчаног учешћа најмање у висини од 10%, од укупне вредности пројекта.

Критеријуми за оцењивање пројеката су:

* усклађеност пројекта са захтевима конкурса и стратешким актима општине Пријепоље 0 - 45 бодова;
* остварени резултати организације у претходном периоду 0 - 20 бодова;
* материјална опремљеност и кадровска структура 0 - 10 бодова;
* стручност координатора пројекта и кључних стручњака укључених у реализацију пројекта 0 - 10 бодова;
* одрживост пројекта 0-15 бодова ;
* сарадња са локалном заједницом 0 - 15 бодова.

Одлука о избору пројеката који ће се финансирати из буџета општине Пријепоље биће донета у року од 15 дана од дана закључења конкурса.

Пријаве морају бити достављене у затвореној коверти и са назнаком:

Пријава за Конкурс за финансирање пројеката невладиних, непрофитних и неполитичких организација из буџета општине Пријепоље за 2016. годину – “НЕ ОТВАРАТИ“.

Пријаве се достављају на писарницу Општинске управе општине Пријепоље или поштом на адресу:

Општина Пријепоље - Комисија за спровођење поступка јавног конкурса, 31300 Пријепоље, Трг Братства и јединства бр. 1.

**Рок за подношење пријава је 4 дана од дана објављивања Јавног конкурса у Службеном гласнику општине Пријепоље.**

Крајњи рок за достављање пријава је 28. Децембар 2016. године до 11:00 часова.

Пријава која стигне после рока наведеног у претходном ставу сматраће се неблаговременом. Неблаговремена пријава неће се отварати и по окончању поступка отварања ће бити враћена учеснику конкурса , са назнаком да је пријава поднета неблаговремено.

Јавно отварање пријава ће се обавити 28. Децембра 2016. године у 12:00 часова у просторијама Општине Пријепоље, Трг братства и јединства 1., 31300 Пријепоље.

Заинтересоване организације могу преузети конкурсну документацију на званичној интернет презентације општине Пријепоље, [www.prijepolje.rs](http://www.prijepolje.rs) .

Неблаговремене и непотпуне пријаве и предлози пројеката који не буду у складу са облашћу остваривања циљева из одговарајућих аката о оснивању организација , сматраће се неисправним и неће бити разматрани.

Напомена- предлози пројеката морају бити у складу са облашћу остваривања циљева из одговарајућих аката о оснивању организација .

**П Р Е Д С Е Д Н И К**

Драгољуб Зиндовић