Република Србија

ОПШТИНA ПРИЈЕПОЉЕ

Број:

Датум:

Трг Братства и јединства бр. 1

П р и ј е п о љ е

На основу члана 44. Закона о локалној самоуправи (''Сл. гласник РС'' бр. 129/07 и 83/14), члана 58. Статута општине Пријепоље (''Сл. гласник општине Пријепоље'' бр. 4/09 и 12/14), члана 138. став 8. и 141. Закона о спорту („Сл. гласник РС“, број 10/2016) и члана 2. и 5. Правилника о категоризацији спортских организација („Службени гласник општине Пријепоље“, број 21/2016), председник општине Пријепоље, расписује :

**Ј А В Н И    П О З И В**

за достављање података за рангирање (категоризацију) спортских организација

**I**

Предмет јавног позива је достављање података за потребе рангирања (категоризације) спортских организација.

**II**

Поступак рангирања (категоризације) се спроводи у складу са Правилником о категоризацији спортских организација („Службени гласник општине Пријепоље“, број 21/2016).

Право учешћа на јавном позиву  имају спортске организације које имају седиште на територији општине Пријепоље , које су регистроване у складу са законом, испуњавају услове за обављање спортских активности и делатности, имају регистроване спортисте-такмичаре и спортске стручњаке и које су чланице надлежних националних гранских спортских савеза.

**III**

Критеријуми за рангирање су прописани Одлуком о категоризацији спортских организација („Службени гласник општине Пријепоље“, број 21/2016) и то су: ранг спортске гране према Националној категоризацији спортова за коју је регистрована спортска организација; каква је традиција те спортске организације у општини; који је ранг такмичења; какви су спортски резултати постигнути; колики је број такмичарских спортских екипа у системима такмичења надлежног националног гранског спортског савеза; колики је број ангажованих спортских тренера са дипломом гранског спорта; колики је број регистрованих спортиста; да ли спортска организација наплаћује чланарину и да ли постоји заступљеност спортиста у националним спортским репрезентацијама.

**IV**

Пријавни образац**,** Јавни позив , Правилник о категоризацији(„Службени гласник општине Пријепоље“, број 21/2016)и Упитник за категоризацију су доступни на званичној интерент презентацији општине Пријепоље [www.opstinaprijepolje.rs](http://www.opstinaprijepolje.rs) .

**V**

Организације су дужне да попуне Пријавни образац, Упитник за категоризацију, изврше самовредновање према Критеријумима из Табеле категоризације спортских организација, која је саставни део Правилника о категоризацији спортских организација („Службени гласник општине Пријепоље“, број 21/2016) и **доставе одговарајућу доказну документацију за сваки критеријум категоризације, посебно**.

**VI**

Пријавена  јавни позив се достављају до 10.01.2017. године са назнаком “Пријава на јавни позив за  достављање података за рангирање (категоризацију) спортских организација“ – не отварати, у затвореној коверти, на писарницу Општинске управе општине Пријепоље или поштом на адресу: Општина Пријепоље - Комисија за категоризацију, 31300 Пријепоље, Трг Братства и јединства бр. 1.

**VII**

Спортске организације која немају седиште на територији општине Пријепоље , нису регистроване у складу са законом, не испуњавају услове за обављање спортских активности и делатности, немају регистроване спортисте-такмичаре и спортске стручњаке или нису чланице надлежних националних гранских спортских савеза, неће бити вредноване.

Спортске организације које благовремено не доставе потребне податке за рангирање (категоризацију) у складу са Правилником о категоризацији спортских организација („Службени гласник општине Пријепоље“, број 21/2016) и Јавним позивом ,неће бити вредноване .

Спортска организација која достави нетачне податке, искључује се из поступка рангирања .

**VIII**

Јавни позив се објављује на огласној табли изваничној интерент презентацији општине Пријепоље [www.opstinaprijepolje.rs](http://www.opstinaprijepolje.rs).

**ПРЕДСЕДНИК ОПШТИНЕ**

Драгољуб Зиндовић

контакт особа : Александар Драшковић, тел -062294097