**Позив за пријаву на конкурс за подршку незапосленим лицима за започињање бављења пчеларством**

**Предузеће Apicase honey(Апикејс хани) из Белановице** у сарадњи са општинама: Ариље, Пријепоље, Чајетина, Ужице и Ваљево расписују позив за незапослена лица са пребивалиштем на територијамаовихопштина али и из општина:Горњи Милановац, Чачак, Мионица и Љиг која желе да се баве пчеларством да се пријаве на конкурс ради укључивања у програм подршке.

Програм подршке обухвата помоћ почетницима у пчеларству у оснивању пчелињака од 15 кошница са пчелињим ројевима наком багремове паше и успостављање саветодавне подршке.

Суфинасирање трошкова основања пчелињака вршиће се путем бесповратне субвенције од стране општина и донатора, робног кредита предузећа „Апикејс хани“ и сопственог учешћа пчелара као што је приказано у следећој табели.

|  |  |  |  |  |
| --- | --- | --- | --- | --- |
| **Општина** | **Број пчелара** | **Бесповратна средства по једном кориснику** | **Робни кредит** | **Учешће почетника** |
| Ариље | 12 почетника | 106.977,12 РСД | 48.625,96 РСД | 38.900,77 РСД |
| Пријепоље | 7 почетника | 106.977,12 РСД | 48.625,96 РСД | 38.900,77 РСД |
| Чајетина | 13 почетника | 106.977,12 РСД | 48.625,96 РСД | 38.900,77 РСД |
| Ужице | 40 почетника | 106.977,12 РСД | 48.625,96 РСД | 38.900,77 РСД |
| Ваљево | 10 почетника | 106.977,12 РСД | 48.625,96 РСД | 38.900,77 РСД |
| Г. Милановац, Чачак, Мионица и Љиг | 18 почетника | 66.131,31 РСД | 64.186,27 РСД | 64.186,27 РСД |

Део кошница које корисник програма добије као бескаматни робни кредит од стране предузећа „Апикејс хани“, биће у обавези да врати овом предузећу у меду до 01.09.2017. годинe. Вредност робног кредита биће обрачуната у еврима.

Кандидат за програм подршке је у обавези да самостално обезбедити стручну подршку у виду саветдодавца-ментора и који ће имати и улогу јемца за враћање робног кредита.

Конкурс је намењем незапосленим лицима у тренутку подношења пријаве. Предност при одабиру имаће млади и жене.

Комплетна конкурсна документација се може преузети на веб сајту Предузећа Апикејс хани: [www.apicasehoney.rs](http://www.apicasehoney.rs) или веб сајту Регионалне развојне агенције Златибор из Ужица: [www.rrazlatibor.rs](http://www.rrazlatibor.rs).

Конкурс је отворен у периоду од 07. до 21. марта 2016. године до 16.00 часова.

Попуњена документација се доставља лично или путем поште на адресу: „Апикејс“ Ломина бр.5, 14246Белановица.

Додатне информације у вези конкурса се могу добити на телефон: 014/344-91-23 или лично у просторијама „Апикејс хани“ у Белановици.