РЕПУБЛИКА СРБИЈА

ОПШТИНА ПРИЈЕПОЉЕ

Број:

Датум: године

На основу члана 7.-18. Одлуке о начину финансирања пројеката невладиних организација из буџета („Сл. гласник општине Пријепоље“, бр. 7/2010) а у вези саОдлуком о буџету општине Пријепоље за 2016. годину („Сл. гласник општине Пријепоље“ бр. 17/2015)расписује се :

**ЈАВНИ КОНКУРС ЗА ФИНАНСИРАЊЕ ПРОЈЕКАТА НЕВЛАДИНИХ, НЕПРОФИТНИХ И НЕПОЛИТИЧКИХ**

**ОРГАНИЗАЦИЈА ИЗ БУЏЕТА ОПШТИНЕ ПРИЈЕПОЉЕ ЗА 2016. ГОДИНУ**

Средства за финансирање пројеката невладиних,непрофитних и неполитичких организација опредељена су Одлуком о буџету општине Пријепоље за 2016. годину („Сл. гласник општине Пријепоље“ бр. 17/2015) на позицији бр. 50- Дотације невладиним организацијама .

Средства су намењена за реализацију пројеката невладиних, непрофитних и неполитичких организација и то :

1. За пројекте удружења чија је област деловања помоћ особама са инвалидитетом у укупном износу од 1.200.000,00 динара;
2. За пројекте борачких и сличних удружења у укупном износу од 200.000,00 динара;
3. За финансирање пројеката верских заједница и установа у укупном износу од 2.000.000,00 динара;
4. За финансирање пројеката из области руралног развоја у укупном износу од 1.000.000,00 динара;
5. За финансирање пројеката формалног и неформалног образовања и пројеката међународне сарадње у укупном износу од 600.000,00 динара;

Право учешћа имају невладине, непрофитне и неполитичке организације које су регистроване на територији општине Пријепоље, пројекат реализују на територији општине Пријепоље, односно имају седиште или огранак или делују на подручју општине Пријепоље као општинске, међуопштинске или републичке организације.

Општина Пријепоље неће финансирати:

* појединце за учешће на конференцијама, путовања, студирање и сличне активности,
* политичке организације и њихове активности,
* владине организације или институције ,
* активности које заговарају нетолерантност и насиље .

Организација може учествовати са више пројеката, а средства из буџета општине Пријепоље се могу доделити за финансирање само једног пројекта.

Износ тражених средстава за реализацију пројеката удружења чија је област деловања помоћ особама са инвалидитетом не може бити већи од 1.000.000,00 динара.

Износ тражених средстава за реализацију пројекта верских организација не може бити већи од 1.000.000,00 динара.

Износ тражених средстава за реализацију пројеката за остале организације и за остале области финансирања не може бити већи од 300.000,00 динара.

Организација је дужна да обезбеди сопствено новчано учешће, најмање у висини од најмање 10% од укупне вредности пројекта.

Пројекат се мора реализовати на територији општине Пријепоље најкасније до 31. децембра 2016. године.

Учесник конкурса је дужан да достави:

* попуњен пријавни образац,
* попуњен образац описа пројекта,
* попуњен образац буџета пројекта,
* биографије координатора пројeкта и кључних стручњака укључених у рад на пројекту,
* фотокопију решења о упису организације у одговарајући регистар,
* фотокопију оснивачког акта (Статут),
* фотокопију финансијског извештаја достављеног надлежним државним органима за претходну годину,
* писмену изјаву о обезбеђивању сопственог новчаног учешћа најмање у висини од 10%, од укупне вредности пројекта.

Пријаве морају бити достављене у затвореној коверти и са назнаком:

Пријава за Конкурс за финансирање пројеката невладиних, непрофитних и неполитичких организација из буџета општине Пријепоље за 2016. годину – “НЕ ОТВАРАТИ“.

На коверти је потребно назначити област финансирања.

Пријаве се достављају на писарницу Општинске управе општине Пријепоље или поштом на адресу:

Општина Пријепоље - Комисија за спровођење поступка јавног конкурса, 31300 Пријепоље, Трг Братства и јединства бр. 1.

Рок за подношење пријава је 10 дана од дана објављивања Јавног конкурса у Службеном гласнику општине Пријепоље.

Заинтересоване организације могу преузети конкурсну документацију у канцеларији број 28 Општинске управе.

Неблаговремене и непотпуне пријаве и предлози пројеката који не буду у складу са облашћу остваривања циљева из одговарајућих аката о оснивању организација ,сматраће се неисправним и неће бити разматрани.

Пријаве удружења која су добила средства за финансирање пројеката по Јавном конкурсу за финансирање пројеката невладиних организација из буџета општине Пријепоље за 2015.годину, а која нису доставила извештаје о реализацији пројеката до 15.04.2016.године, неће бити разматране.

Критеријуми за оцењивање пројеката су:

А. За верске организације :

* усклађеност пројекта са захтевима конкурса и стратешким актима општине Пријепоље 0 - 75 бодова;
* стручност координатора пројекта и кључних стручњака укључених у реализацију пројекта 0 - 10 бодова;
* одрживост пројекта 0-15 бодова ;
* сарадња са локалном заједницом 0 - 15 бодова.

Б. За остале организације :

* усклађеност пројекта са захтевима конкурса и стратешким актима општине Пријепоље 0 - 45 бодова;
* остварени резултати организације у претходном периоду 0 - 20 бодова;
* материјална опремљеност и кадровска структура 0 - 10 бодова;
* стручност координатора пројекта и кључних стручњака укључених у реализацију пројкта 0 - 10 бодова;
* одрживост пројекта 0-15 бодова ;
* сарадња са локалном заједницом 0 - 15 бодова.

Одлука о избору пројеката који ће се финансирати из буџета општине Пријепоље биће донета у року од 30 дана од дана закључења конкурса.

напомена- предлози пројеката морају бити у складу са облашћу остваривања циљева из одговарајућих аката о оснивању организација .

**П Р Е Д С Е Д Н И К**

Емир Хашимбеговић